זיתא ג'מעין

זיתא ג'מעין (בערבית: جمّاعين) הוא כפר פלסטיני בנפת שכם בצפון יהודה ושומרון, הממוקם כ-16 קילומטר דרומית מערבית לשכם. הכפר ממוקם צפונית לג'מאעין, משם מקבל הכפר את שמו. על פי נתוני הלשכה הפלסטינית המרכזית לסטטיסטיקה התגוררו בכפר ב-2006 כ-1,962 תושבים.Projected Mid -Year Population for Nablus Governorate by Locality 2004- 2006 Palestinian Central Bureau of Statistics

הכפר גובל בג'מאעין ועסירה אל-קבלייה ממזרח, תל מצפון, דיר איסתיא ממערב, כיפל חארת', קירה וג'מאעין מדרום.Zeita Jamma’in Village Profile, ARIJ, p. 4

בזיתא ג'מעין נמצאו חרסים מתקופת הברונזה התיכונה, יחד עם חרסים מתקופות הברזל, הפרסית, ההלניסטית, הרומאית,Finkelstein et al, 1997, p. 496 הביזנטית, העבאסית, צלבנית, איובית, ממלוכית ועות'מאנית.

לפי רשומות המס של האימפריה העות'מאנית משנת 1596, האוכלוסייה כללה 26 משקי בית של מוסלמים. התושבים שילמו שיעור מס קבוע של 33.3% על מוצרים חקלאיים שכללו חיטה, שעורה, יבולי קיץ, עצי זית, עזים, כוורות, שמן זית וסירופ ענבים, בנוסף על הכנסות מזדמנות ומס קבוע. בסך הכל תושבי הכפר שילמו כ-10,114 אקצ'ות.Hütteroth and Abdulfattah, 1977, p. 131

במאות ה-18 וה-19, הייתה ג'מאעין בירתו של חבל הארץ "בילאד ג'מאעין", החופף במידה ניכרת את נחלת שבט אפרים המקראית. אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים ותחרות מתמדת בין משפחות תקיפות על גביית מיסים בשם השלטונות העת'מאניים.רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 26. 

בשנת 1870 ויקטור גרן תיאר את זיתא ג'מעין כממוקם על גבעה נמוכה מזו של ג'מאעין. הכפר הוקף גם במטעים של עצי זית ותאנה, והכיל שמונה מאות תושבים.Guérin, 1875, p. 173 במפת הקרן לחקר ארץ ישראל שפורסמה ב-1882 הכפר תואר כ"כפר אבן קטן, על קרקע גבוהה. הכפר עם בארות מים במערב, ומטעי זיתים."Conder and Kitchener, 1881, SWP II, p. 287

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, מנתה האוכלוסייה כ-283 מוסלמים.Barron, 1923, Table IX, p. 25 מספר התושבים גדל במפקד 1931 ל-404 מוסלמים ונוצרי אחד שהתגוררו ב-113 בתים.Mills, 1932, p. 66 בסקר הכפרים של 1945 אוכלוסיית זיתא ג'מעין מנתה 510 מוסלמים.Government of Palestine, Department of Statistics, 1945, p. 19 שטח הקרקע הכולל של הכפר היה 12,887 דונם.Government of Palestine, Department of Statistics. Village Statistics, April, 1945. Quoted in Hadawi, 1970, p. 61 מתוך שטח זה 2,429 דונם נועדו למטעים וקרקע להשקיה, 4,277 לדגניםGovernment of Palestine, Department of Statistics. Village Statistics, April, 1945. Quoted in Hadawi, 1970, p. 108 ואילו 43 דונם סווגו כשטחים בנויים.Government of Palestine, Department of Statistics. Village Statistics, April, 1945. Quoted in Hadawi, 1970, p. 158

מפקד האוכלוסין הירדני בשנת 1961 מצא 708 תושבים.Government of Jordan, Department of Statistics, 1964, p. 25

לאחר הסכמי אוסלו 99.7% מאדמות הכפר הוכרזו כשטח B, ואילו 0.3% כשטח C.Zeita Jamma’in Village Profile, ARIJ, p. 16

 קישורים חיצוניים 

 הערות שוליים 

קטגוריה:נפת שכם
קטגוריה:הרשות הפלסטינית: יישובים